
Bairisk 


Bairisk er ei dialektgruppe av det hogtyske spraket som blir 
brukt i lengst s0raust i utbreiingsomradet til tysk . Namnet 
bairisk har same opphav som Bayern, men ikkje same 
utbreiing som den tyske delstaten. For det forste er ikkje alle 
bayerske dialektar bairiske: Vest i Bayern (Schwaben) 
bruker ein alemannisk, i nord frankisk. For det andre bur dei 
fleste bairisk-talarar i Austerrike, og bairisk blir ogsa brukt i 
mellom anna Nord-Italia. 

Bairisk kan vidare delast inn i tre dialektgrupper: 

■ nordbairisk, som blir brukt i Bayern i omradet 
rundt Nurnberg og Regensburg 

■ mellom- eller donaubairisk, som blir brukt i 
mesteparten av Bayern og omtrent dei austerrikske 
delstatane Salzburg, Ober-, Niederosterreich, Wien 
og Burgenland 

■ sorbairisk, som blir brukt i ei smal stripe i Bayern 
sor for Augsburg, dei austerrikske delstatane Tirol, 

Karnten og Steiermark, den italienske provinsen 
Sor-Tirol og Munster- og Samnaundalen i den 
sveitsiske kantonen Graubunden. 

I tillegg til dette samanhengande omradet hoyrer ogsa enkelte tyske sprakoyar til det bairiske dialektomradet. 
Dette er nokre kommunar i Italia, delar av dei gjenverande tyskspraklege minoritetane i Tsjekkia, Slovakia, 
Ungarn og Ukraina, og hutterer-folket i Nord-Amerika. Den spesielle sorbairiske dialekten som blir brukt i 
dei italienske sprakoyane (utanom Sor-Tirol), blir kalla zimbrisk. Ein finn han i isolerte kommunar i dei 
italienske regionane Veneto og Friuli-Venezia Giulia, i tillegg til provinsen Trento. 

